CELEX: 62016TN0678
Language: sl
Date: 2016-09-23 00:00:00
Title: Zadeva T-678/16 P: Pritožba, ki jo je Sergio Siragusa 23. septembra 2016 vložil zoper sklep, ki ga je 13. julija 2016 izdalo Sodišče za uslužbence v zadevi F-124/15, Siragusa/Svet

14.11.2016   
            
            
               SL
            
            
               Uradni list Evropske unije
            
            
               C 419/55
            
         Pritožba, ki jo je Sergio Siragusa 23. septembra 2016 vložil zoper sklep, ki ga je 13. julija 2016 izdalo Sodišče za uslužbence v zadevi F-124/15, Siragusa/Svet
   (Zadeva T-678/16 P)
   (2016/C 419/72)
   Jezik postopka: francoščina
   
      Stranke
   
   
      Pritožnik: Sergio Siragusa (Bruselj, Belgija) (zastopnika: T. Bontinck in A. Guillerme, odvetnika)
   
      Drugi stranki v postopku: Svet Evropske unije, Evropski parlament
   
      Predlogi
   
   Pritožnik Splošnemu sodišču predlaga, naj:
   
               —
            
            
               Sklep Sodišča za uslužbence z dne 13. julija 2016 – Siragusa/Svet Evropske unije (F-124/15), vročen 14. julija 2016, razglasi za ničen;
            
         
               —
            
            
               o pravnem sredstvu vsebinsko odloči, izpodbijani sklep pa naj razglasi za ničen;
            
         
               —
            
            
               Svetu Evropske unije naloži plačilo stroškov na obeh stopnjah.
            
         
      Pritožbeni razlogi in bistvene trditve
   
   Pritožnik v utemeljitev pritožbe navaja en pritožbeni razlog, ki se nanaša na napačno uporabo prava.
   Meni, da je Splošno sodišče napačno uporabilo pravo pri pravni kvalifikaciji odločbe Sveta z dne 11. julija 2013 o ugoditvi njegovi prošnji za predčasno upokojitev. Zato meni, da je treba šteti, da je odločba organa za imenovanje z dne 12. novembra 2014 o zavrnitvi njegove predčasne upokojitve akt, ki posega v položaj in odpravlja prejšnjo odločbo, s katero je bilo predčasni upokojitvi ugodeno, na pa kot odločbo, ki zgolj potrjuje zavrnitev zaradi molka organa.
   Nazadnje, pritožnik meni, da je, ker je bila odločba z dne 12. novembra 2014 torej vložena pravočasno, tožba, vložena na prvi stopnji, dopusta in je treba o njej vsebinsko odločiti.